open-index/open-wikipedia-markdown huggingface dataset:
Τάσος Τηλιγάδης

Ο **Αναστάσιος "Τάσος" Τηλιγάδης** (Πάτρα 1910 - 1996), ήταν Έλληνας πρωταθλητής του στίβου με διακρίσεις στα αγωνίσματα ρίψεων. Ήταν αθλητής της Παναχαϊκής, στην πρώτη γενιά αθλητών μετά την επανένωση του Παναχαϊκού και της Γυμναστικής Εταιρίας το 1923. Ήταν μέλος της εθνικής Ελλάδος στίβου.

Το 1927 συμμετείχε στους πανελλήνιους εφηβικούς αγώνες "Α' Ολύμπια" όπου ήταν δεύτερος στον ακοντισμό με βολή στα 39,06 μέτρα και τρίτος στην Ελληνική δισκοβολία με βολή στα 27,19. Στο πανελλήνιο πρωτάθλημα του 1929 ήταν δεύτερος στην δισκοβολία με βολή 51,35 , στους Βαλκανικούς αγώνες της ίδιας χρονιά ήταν πέμπτος με βολή στα 52 μέτρα. Στους επόμενους Βαλκανικούς αγώνες του 1930 συμμετείχε πάλι στον ακοντισμό όπου ήταν 5ος.

Στο πανελλήνιο πρωτάθλημα του 1930 ήταν πρώτος στον νότιο όμιλο με βολή 50,69 μέτρα . Το 1931 είχε επίδοση στον ακοντισμό 55,01 που θεωρούνταν στις καλύτερες Ελληνικές επιδόσεις για πολλά χρόνια. Στο πανελλήνιο πρωτάθλημα του 1931 ήταν δεύτερος στον νότιο όμιλο και στον ακοντισμό με βολή στα 50,81.

Στο πανελλήνιο πρωτάθλημα του 1932 ήταν πάλι πρώτος στον ακοντισμό με βολή στα 49,38. Στο πανελλήνιο πρωτάθλημα του 1933 ήταν τρίτος στον ακοντισμό και τρίτος στην λιθοβολία.

Το 1939 στους Γ' Παμπελοποννησιακούς αγώνες της Καλαμάτας στην ελεύθερη δισκοβολία ήταν τρίτος με βολή στα 29,03 μέτρα, πρώτος στην λιθοβολία με βολή στα 16,14 μέτρα και δεύτερος στον ακοντισμό με βολή στα 47,54 μέτρα.

## Διακρίσεις
* Πανελλήνιο πρωτάθλημα
:**Ακοντισμός**
::1ος: 1930 , 1932
::2ος: 1929, 1931
::3ος: 1933

:**Λιθοβολία**
::3ος: 1933

* Πανελλήνιο πρωτάθλημα εφήβων
:**Ακοντισμός**
::2ος: 1927

:**Ελληνική δισκοβολία**
::2ος: 1927

## Παραπομπές


Κατηγορία:Έλληνες αθλητές του ακοντισμού‎
Κατηγορία:Έλληνες αθλητές της δισκοβολίας‎‎
Κατηγορία:Αθλητές στίβου της Παναχαϊκής
Κατηγορία:Έλληνες αθλητές της ελληνικής δισκοβολίας
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
ΕΑΠ

Το αρκτικόλεξο **ΕΑΠ** μπορεί να σημαίνει:
* Ελληνικό Ανοικτό Πανεπιστήμιο: δημόσιο ελληνικό Πανεπιστήμιο με έδρα την Πάτρα
* Ένωση Αθλοπαιδιών Πατρών: αθλητικός σύλλογος της Πάτρας με διάφορα τμήματα.
* Επιτροπή Αποκατάστασης Προσφύγων: φορέας που ρύθμισε θέματα της εγκατάστασης των προσφύγων της Μικρασιατικής Καταστροφής
* Ενιαία Αρχή Πληρωμής: οργανική μονάδα του Υπουργείου Εθνικής Οικονομίας και Οικονομικών, για την κεντρική διαχείριση και διενέργεια των πληρωμών του προσωπικού του Δημόσιου Τομέα.
Διοργανώσεις Ε.Π.Σ. Φωκίδας 1985–86

Το πρωτάθλημα της Α΄Κατηγορίας ΕΠΣ Φωκίδας της περιόδου 1985-86 ήταν το πρώτο που διεξήχθη υπό την αιγίδα της Ένωσης. Έλαβαν μέρος 10 ομάδες και τον τίτλο κατέκτησε ο Αστέρας Ιτέας, ο οποίος ανήλθε έτσι στο Εθνικό Ερασιτεχνικό Πρωτάθλημα. 

Οι υπόλοιπες συμμετοχές ήταν: Ατρόμητος Σερνικακίου, Απόλλων Δελφών, Οδυσσέας Ανδρούτσος, Κρισσαίος Χρισσού, Έλατος Βουνιχώρας, ΠΑΣ Άμφισσα, Κεχαγιάς Προσηλίου, Ησαΐας Δεσφίνας και Ολυμπιακός Κίρρας.

Ο Αστέρας Ιτέας κατέκτησε παράλληλα και το Κύπελλο Φωκίδας, νικώντας στον Τελικό με σκορ 3-1 τον Φωκικό, που εκείνη τη χρονιά αγωνίζονταν στο Εθνικό Ερασιτεχνικό πρωτάθλημα.

Το πρώτο πρωτάθλημα Β΄τοπικής κατηγορίας Φωκίδας κατέκτησε ο Α.Σ. Κουλοβάτας.

## Τελική βαθμολογία

## Πηγές
*"Αθλητική Ηχώ", φύλλο της 17 Οκτωβρίου 1985
*Αρχείο ΕΠΣ Φωκίδας, Άμφισσα

ΕΠΣ Φωκίδας 1985-86
Κατηγορία:Εγχώρια ποδοσφαιρικά πρωταθλήματα 1985-1986
Διοργανώσεις Ε.Π.Σ. Φωκίδας 1986–87

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1986-87 ήταν το δεύτερο που διεξήχθη υπό την αιγίδα της Ένωσης. Τον τίτλο κατέκτησε ο Έλατος Βουνιχώρας -έχοντας πρόεδρο το *Λουκά Γκιούλα* και προπονητή το *Μάκη Παπαδήμα*- ο οποίος πραγματοποίησε εκπληκτική εμφάνιση, παραχωρώντας μόλις δυο ισοπαλίες εκτός έδρας! Από τους παίκτες του, διακρίθηκαν ιδιαίτερα, τα αδέλφια Ανδρέας και Δημήτρης Καρανάσος, οι Δ. και Γ. Μαργαρίτης, οι Κ. και Ν. Γκιούλος, οι Γ. και Λ. Αλεξανδρής και οι Ρίζος, Γάτος, Μπαρτσώτας.

Ωστόσο, λόγω ενός τυπικού προβλήματος στις διαστάσεις του αγωνιστικού χώρου του γηπέδου του, ο Έλατος μηδενίστηκε στο νικηφόρο παιχνίδι που είχε δώσει (2-0) με τον ανταγωνιστή του Ησαΐα Δεσφίνας και έχασε το πρωτάθλημα. Ο επίσημος τιτλούχος Ησαΐας, απέτυχε να ανέλθει στη Δ΄Εθνική κατηγορία, καθώς υστέρησε σε αγώνες μπαράζ, σε όμιλο τριών ομάδων, όπου μετείχαν επίσης η Αγράμπελη Γρεβενών και ο Θεσπρωτός Ηγουμενίτσας.

Πρωταθλητές Β΄Κατηγορίας Φωκίδας αναδείχθηκαν η Θύελλα Αγίων Πάντων στον 1ο όμιλο και ο Οδυσσέας Ανδρούτσος στο 2ο όμιλο.

## Κυπελλούχος
Κυπελλούχος Φωκίδας, για το 1987 αναδείχτηκε ο Φωκικός, ο οποίος επικράτησε στον Τελικό, του Ησαΐα Δεσφίνας, με σκορ 3-1.

## Τελική βαθμολογία

## Πηγές

*"Αθλητική Ηχώ", φύλλο της 7 Μαρτίου 1987
*Αρχείο ΕΠΣ Φωκίδας, Άμφισσα

ΕΠΣ Φωκίδας 1986-87
Κατηγορία:Εγχώρια ποδοσφαιρικά πρωταθλήματα 1986-1987
Διοργανώσεις Ε.Π.Σ. Φωκίδας 1987–88

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1987-88 ήταν το τρίτο που διεξήχθη υπό την αιγίδα της Ένωσης. Τον τίτλο κατέκτησε ο Φωκικός Άμφισσας, ο οποίος, έχοντας αρχικά προπονητές τους Γ. Ταμπάκη και Τάκη Κατσιφλώρο, πραγματοποίησε εκπληκτική εμφάνιση, τόσο στον πρώτο γύρο (όπου πέτυχε 13 νίκες σε ισάριθμους αγώνες, με τέρματα 75-6), όσο και συνολικά, καθώς τερμάτισε αήττητος  και με νέο τεχνικό τον Παναγιώτη Ψυχογιό, εχοντας σκοράρει 160 τέρματα, δηλ. πάνω από 6 γκολ ανά αγώνα! Ωστόσο, παρά την επιτυχία του, ο Φωκικός δεν κατάφερε να προαχθεί στη νεοσύστατη τότε Δ΄Εθνική, αφού ηττήθηκε στο Ειδικό πρωτάθλημα της Ε.Π.Ο., που ακολούθησε.

Στο πρωτάθλημα της Α΄Φωκίδας 1987-88, έλαβαν μέρος 14 ομάδες. Εκτός του πρωταθλητή Φωκικού, ήσαν οι Αστέρας Ιτέας, Διαγόρας Πολυδρόσου, Ησαΐας Δεσφίνας, Θύελλα Αγίων Πάντων, Ατρόμητος Σερνικακίου, Κουλοβάτα, Ολυμπιακός Κίρρας, Ανδρούτσος Γραβιάς, Κεχαγιάς Προσηλίου, ΠΑΣ Άμφισσα, Κρισσαίος Χρισσού, Ποσειδών Ιτέας και Έλατος Βουνιχώρας.

Τους τίτλους στους δυο ομίλους της Β΄ τοπικής Κατηγορίας κέρδισαν ο Α.Σ. Απόλλων Δελφών και η Μυωνία Αγίας Ευθυμίας.

## Τελική βαθμολογία Α΄ Κατηγορίας
## Κυπελλούχος
Το Κύπελλο της Ένωσης κατέκτησε ο Αστέρας Ιτέας, νικώντας στον Τελικό, με σκορ 5-0 τον Κεχαγιά Προσηλίου, χάρις σε τέρματα των *Παπαδήμα* (3), *Γρίβα* και *Φυτόπουλου*.

## Παραπομπές


## Πηγές

*"Αθλητική Ηχώ", φύλλο της 22 Μαρτίου 1988
*Αρχείο ΕΠΣ Φωκίδας, Άμφισσα

ΕΠΣ Φωκίδας 1987-88
Κατηγορία:Εγχώρια ποδοσφαιρικά πρωταθλήματα 1987-1988
Διοργανώσεις Ε.Π.Σ. Φωκίδας 1988–89

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1988-89 ήταν το τέταρτο που διεξήχθη υπό την αιγίδα της Ένωσης. Τον τίτλο κατέκτησε ο Αστέρας Ιτέας, ο οποίος, ανήλθε έτσι στη Δ΄Εθνική κατηγορία.

Το πρωτάθλημα ξεκίνησε την Κυριακή 25 Σεπτεμβρίου 1988 με συμμετοχή 14 ομάδων και ολοκληρώθηκε 6 μήνες αργότερα. Στην 1η αγωνιστική, ο μετέπειτα πρωταθλητής Αστέρας, υποδέχθηκε στην έδρα του στην Ιτέα τον Ατρόμητο Σερνικακίου.

Κυπελλούχος Φωκίδας, για το 1989 αναδείχθηκε ο Φωκικός, νικώντας στον Τελικό, με σκορ 2-1, τον Ησαΐα Δεσφίνας. Μάλιστα ο Φωκικός κατάφερε να προχωρήσει και στο Πανελλήνιο Κύπελλο Ερασιτεχνών, όταν έφτασε έως τη φάση των προημιτελικών, για να αποκλειστεί από τον Πανναυπλιακό εκτός έδρας.

Το πρωτάθλημα της Β΄ τοπικής Κατηγορίας, για το 1989, κατέκτησε η Μυωνία Αγίας Ευθυμίας.

## Παραπομπές


## Πηγές
* "Αθλητική Ηχώ", φύλλο της 22 Σεπτεμβρίου 1988
* Αρχείο ΕΠΣ Φωκίδας, Άμφισσα

ΕΠΣ Φωκίδας 1988-89
Κατηγορία:Εγχώρια ποδοσφαιρικά πρωταθλήματα 1988-1989
Κύπελλο Ελλάδος υδατοσφαίρισης ανδρών 2012

Την σεζόν **2011-2012** η τελική φάση του Κυπέλλου Ελλάδος υδατοσφαίρισης ανδρών διεξήχθη στο Αργοστόλι στις 18 και 19 Μαΐου 2012. Δεν έγινε μικρός τελικός. Κυπελλούχος αναδείχθηκε ο **[[Ναυτικός Όμιλος Βουλιαγμένης]]**.

## Α' φάση

* Λόγω μη λειτουργίας του κολυμβητηρίου Ηρακλείου, ο αγώνας Ο.Φ.Η. - ΟΥΚ Βόλου αναβλήθηκε και ο ΟΥΚ Βόλου προκρίθηκε άνευ αγώνα.
* Αποχώρησαν από τη διοργάνωση τέσσερις ομάδες: Τρίτων Αμαρουσίου, Ν.Α.Ο. Κέρκυρας, Ποσειδών Ιλισίων και Ηλυσιακός.
* Τέσσερις ομάδες προκρίθηκαν χωρίς αγώνα: Ν.Ο. Χανίων, Ν.Ε. Πατρών, Ν.Ο. Πατρών και Ν.Ο. Λάρισας.

## Β' Φάση

* Ο Ν.Ο. Καλαμακίου, η Ν.Ε. Πατρών και τα Χανιά αποχώρησαν από τη διοργάνωση.

## Προημιτελικοί

* Ο ΠΑΟΚ αποχώρησε από τη διοργάνωση.

## Φάιναλ φόρ
Έγινε στο Αργοστόλι στις 18 και 19 Μαΐου 2012.
### Ημιτελικοί
18 Μαΐου

### Μεγάλος Τελικός
19 Μαΐου

## Κατάταξη

# 24px **[[Ναυτικός Όμιλος Βουλιαγμένης|Ν.Ο. Βουλιαγμένης]]** : **Κυπελλούχος Ελλάδος 2012**
# 24px Ν.Ο. Χίου
#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός και 24px Παναθηναϊκός

## Εξωτερικοί σύνδεσμοι
*"Αποχώρησαν 4 ομάδες από το Κύπελλο Ελλάδος ανδρών!" Ιστότοπος aquaticsnews.com
*"Πέρασε το Καλαμάκι" Ιστότοπος aquaticsnews.com
*"Δεν είχε πρόβλημα το Αργοστόλι" Ιστότοπος aquaticsnews.com
*"Άνετη πρόκριση ο Ηρακλής"
*"Έξι ματς στους «16» του Κυπέλλου" Ιστότοπος gazzetta.gr
*"«Μίλησαν» τα φαβορί στο Κύπελλο" Ιστότοπος gazzetta.gr
*"Προημιτελική φάση Κυπέλλου με τρεις αγώνες" Ιστότοπος aquaticsnews.com



2012
Κατηγορία:Υδατοσφαίριση το 2012
Διοργανώσεις Ε.Π.Σ. Φωκίδας 1989–90

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1989-90 ήταν το πέμπτο που διεξήχθη υπό την αιγίδα της Ένωσης. Τον τίτλο κατέκτησε ο Φωκικός, ο οποίος και ανήλθε στη Δ΄Εθνική κατηγορία.

Το πρωτάθλημα έγινε με τη συμμετοχή 14 ομάδων.

Κυπελλούχος Φωκίδας, για το 1990 αναδείχθηκε επίσης ο Φωκικός, νικώντας στον Τελικό, με σκορ 1-0, τον Αστέρα Ιτέας. Έτσι, η ομάδα της Άμφισσας πραγματοποίησε το νταμπλ τίτλων.

Πρωταθλητές στους 2 ομίλους της Β΄τοπικής Κατηγορίας Φωκίδας αναδείχθησαν η Οιάνθη Γαλαξειδίου και ο Δωρικός Νοτιοδυτικής Δωρίδος.

## Τελική βαθμολογία Α΄ Κατηγορίας

## Πηγές

*Αρχείο ΕΠΣ Φωκίδας, Άμφισσα
*Τοπική αθλητική ιστοσελίδα

ΕΠΣ Φωκίδας 1989-90
Κατηγορία:Εγχώρια ποδοσφαιρικά πρωταθλήματα 1989-1990
Τα αρχαία μνημεία των Αθηνών

**Τα αρχαία μνημεία των Αθηνών** (αγγλικά: The Antiquities of Athens) είναι ιστορική αρχαιολογική περιηγητική περιγραφή σε κείμενο, πίνακες και ακριβή σχέδια των Τζέιμς Στούαρτ και Νίκολας Ρεβέττ. Το βιβλίο φιλοξενείται στο Βρετανικό Μουσείο με τον αριθμό καταλόγου *PD 242.C5*, αλλά και σε πολλές επίσημες βιβλιοθήκες, ενώ ψηφιακά αντίτυπα ιστορικών εκδόσεων διατίθενται στο διαδίκτυο.

## Ιστορική αναδρομή
Οι Τζέιμς Στιούαρτ και Νίκολας Ρεβέττ περιηγήθηκαν την Ελλάδα υπό την χορήγηση της Κοινωνίας των Ντιλετάντι (Society of Dilettanti) από το 1751. Ο Στιούαρτ κατέγραψε τις εντυπώσεις του και ζωγράφισε αρκετούς πίνακες, τους οποίους μετά την επιστροφή του στη Μεγάλη Βρετανία αποφάσισε να δημοσιεύσει. Το βιβλίο του κυκλοφόρησε σε τέσσερις τόμους από το 1762 ως το 1816 και έγινε δημοφιλέστατο.

## Περιγραφή
Το βιβλίο κυκλοφόρησε σε τέσσερις τόμους. Ο πρώτος τόμος περιγράφει την Αθήνα και μερικά από τα μνημεία της. Την δωρική πύλη, τον ιωνικό ναό του Ιλισού, το μνημείο των Αέρηδων, το μνημείο του Λυσικράτη και την στοά του Ολυμπίου Διός. Ο δεύτερος τόμος ασχολείται εξ ολοκλήρου με την Ακρόπολη, τον Παρθενώνα, Ερέχθειο, το θέατρο του Διονύσου, το μνημείο του Θρασύλλου και τα Προπύλαια. Στον τρίτο τόμο περιγράφει διάφορα άλλα μέρη της Αττικής, τα Μέγαρα, το ναό του Θησέα, την πύλη του Αδριανού, το υδραγωγείο του Αδριανού, το μνημείο του Φιλοπάππου, τη γέφυρα του Ιλισού, το Παναθηναϊκό Στάδιο, και άλλα. Τέλος, στον τέταρτο τόμο περιγράφει διάφορα μυκηναϊκά μνημεία και μνημεία των νησιών.

## Επιρροή
Το βιβλίο αυτό είναι από τα πρώτα που ξανάφεραν την Ελλάδα και τις αρχαιότητές της στην επικαιρότητα. Τα άριστα αρχιτεκτονικά χαρακτικά και οι ζωντανές περιγραφές ξύπνησαν το ενδιαφέρον των Ευρωπαίων για την αρχαία Ελλάδα και την ιστορία της, και την καθιέρωσαν στην επιστήμη του 18ου και 19ου αιώνα.

Στις εκδόσεις αυτές του 19ου αιώνα παρουσιάστηκαν κλασικά αρχιτεκτονικά μνημεία αποτυπωμένα με ακρίβεια, τόσο σημαντικά που έδιναν στους σχεδιαστές και τους αρχιτέκτονες του 19ου αιώνα σημείο αναφοράς για να βασίσουν σχέδιά τους για υλοποίηση παραγγελιών και διακοσμητικών στοιχείων ελληνικής αρχιτεκτονικής. Η σειρά των βιβλίων «Τα αρχαία μνημεία των Αθηνών» είχαν σημαντική επίδραση στο κίνημα της ελληνικής αναβίωσης (Greek Revival) στην Αγγλία.

## Ψηφιακές εκδόσεις
* 
* 
* 
* 

## Πηγές
*Παρουσίαση του βιβλίου από το Βρετανικό Μουσείο (2012)

## Εξωτερικοί σύνδεσμοι
* The Antiquities of Athens, The George Wythe Encyclopedia, πρόσβαση 7/4/2017

## Παραπομπές


Κατηγορία:Εκθέματα στο Βρετανικό Μουσείο
Κατηγορία:Ιστορικά συγγράμματα
Κατηγορία:Βιβλία εικονογραφημένα
Κατηγορία:Ιστορία της Αθήνας
Ισοπροπενυλοβενζόλιο

Το **ισοπροπενοβενζόλιο** ή **2-φαινυλοπροπένιο** ή **α-μεθυλοστυρένιο** (**AMS**: **A**-**M**ethyl**S**tyrene) ανήκει στην οικογένεια των αρωματικών υδρογονανθράκων. Χρησιμοποιήθηκε από τη βιομηχανία των πλαστικοποιητών, ρητινών και των πολυμερών. Βιομηχανικά παράγεται ως ένα παραπροϊόν της διεργασίας κουμενίου. Το ομοπολυμερές του, πολυ-α-μεθυλοστυρένιο, είναι ασταθές, χαρακτηριζόμενο από μια χαμηλή θερμοκρασία οροφής.

## Δομή





## Παραγωγή

### Καταλυτική αφυδρογόνωση κουμένιου

Με καταλυτική αφυδρογόνωαη κουμενίου παράγεται κυρίως ισοπροπενυλοβενζόλιο:

\mathrm{PhCH(CH_3)_2 \xrightarrow[Pd, Pt]{\triangle} PhC(CH_3)=CH + H_2} 


### Μεθοδος Fittιng

Από φαινυλαλογονίδιο και 2-αλοπροπένιο - Μεθοδος Fittιng:

\mathrm{PhX + 2Na \xrightarrow{-NaX} PhNa \xrightarrow{+CH_3CX=CH_2} PhC(CH_3)=CH + NaX}



### Μέθοδος Grignard

Από φαινυλαλογονίδιο και 2-αλοπροπένιο – Μέθοδος Grignard:

\mathrm{PhX + Mg \xrightarrow PhMgX \xrightarrow{+CH_3CX=CH_2} PhC(CH_3)=CH + MgX_2 \downarrow}



### Μέθοδος Friedel-Crafts

Με ισοπροπενυλίωση κατά Friedel-Crafts::

\mathrm{PhH + CH_3CX=CH_2 \xrightarrow{AlX_3} PhC(CH_3)=CH + HX}



### Προσθήκη βενζολίου σε προπίνιο

Με καταλυτική προσθήκη βενζολίου σε προπίνιο:


\mathrm{PhH + CH_3C \equiv CH \xrightarrow{} PhC(CH_3)=CH}



### Με αφυδάτωση αλκοόλης

Με ενδομοριακή αφυδάτωση 2-φαινυλο-1-προπανόλης ή 2-φαινυλο-2-προπανόλης παράγεται ισοπροπενυλοβενζόλιο. Η αντίδραση ευνοείται σε σχετικά υψηλές θερμοκρασίες, >150&nbsp;°C.:

\mathrm{ PhCH(CH_3)CH_2OH \xrightarrow[>150^oC]{\pi .H_2SO_4} PhC(CH_3)=CH + H_2O }

ή

\mathrm{ (CH_3)_2C(Ph)OH \xrightarrow[>150^oC]{\pi .H_2SO_4} PhC(CH_3)=CH + H_2O }


## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αρένια
Κατηγορία:C9
Πεισιστράτειο υδραγωγείο

Το **Πεισιστράτειο Υδραγωγείο** ανάγεται στην εποχή του τυράννου Πεισίστρατου, ο οποίος προχώρησε στην κατασκευή υδραγωγείου για την συγκέντρωση των υδάτων του Υμηττού, και των πηγών των Πελασγών που θεωρούνται ως οι αρχαιότερες στο χώρο της Αττικής. Το έργο χρονολογείται τη περίοδο μεταξύ 540 και 530 π.Χ.

## Περιγραφή
Το υδραγωγείο περιελάμβανε μια υπόγεια σήραγγα μεταφοράς νερού. Το μήκος της ήταν 2.800 μ., ενώ υπήρχαν πολλές διακλαδώσεις σε μορφή καναλιών. Το νερό εντός του υδραγωγείου περνούσε μέσα από πήλινους αγωγούς των οποίων η εσωτερική διάμετρος ήταν περίπου 20 εκατοστά. Οι αγωγοί αυτοί τοποθετούνταν μέσα στη σήραγγα (ή στο κανάλι αντίστοιχα) και περιελάμβαναν ανοίγματα ώστε να καθαρίζονται, χαρακτικά που υποδήλωναν τη ροή του νερού κ.ά. Η δημόσια κρήνη Εννεάκρουνος στην Αρχαία Αγορά θεωρείται πως τροφοδοτούταν από αυτό υδραγωγείο.

Το μεγαλύτερο μέρος του υδραγωγείου βασιζόταν σε μία υπόγεια σήραγγα, η οποία έφτανε μέχρι 14 μ. σε βάθος. Σε άλλα μέρη το υδραγωγείο είχε τη μορφή καναλιού, είτε λαξευμένου σε σχιστόλιθους είτε κατασκευασμένου με ογκόλιθους διαστάσεων από 1,30 έως 1,50 μ. μήκους και 0,65 μ πλάτους. Στο κάτω μέρος της σήραγγας (ή του καναλιού) συνδέονταν οι κυλινδρικοί κεραμικοί αγωγοί, που είχαν χαρακτικά προσανατολισμού.

Οι κυλινδρικοί αγωγοί είχαν εσωτερική διάμετρο 20 εκατοστά και στο πάνω μέρος τους διέθεταν ελλειπτικά ανοίγματα με καλύμματα: οι οπές είχαν μέγεθος τέτοιο ώστε να μπορεί να περνά ανθρώπινο χέρι για τον απαραίτητο καθαρισμό και συντήρησή τους. Οι αγωγοί ήταν χρωματισμένοι με μαύρες ρίγες και συνδέονταν μεταξύ τους με ζεύξεις εξαιρετικού σχεδιασμού: τα σημεία σύνδεσης ήταν ερμητικά κλειστά και σφραγίζονταν με μόλυβδο για πλήρη στεγανοποίηση. Μετά την εποχή του Πεισίστρατου, κατά τη διάρκεια της Κλασικής περιόδου, το δίκτυο διατηρήθηκε και επεκτάθηκε, ενώ εμπλουτίστηκε με την κατασκευή νέων κρηνών.

Σήμερα, τμήματα του Υδραγωγείου εκτίθενται στους σταθμούς του Μετρό *«[[Σταθμός Σύνταγμα (Μετρό Αθήνας)|Σύνταγμα]]»* (χρονολογούμενο στο πρώτο μισό του 5ου αιώνα π.Χ.) και *«[[Σταθμός Ευαγγελισμός (Μετρό Αθήνας)|Ευαγγελισμός]]»* (χρονολογούμενο από τα τέλη του 6ου αιώνα π.Χ.).

## Παραπομπές



Κατηγορία:Υδραγωγεία στην Ελλάδα
Κατηγορία:Αρχαιολογικοί τόποι στην Αθήνα
Ιωάννης Πιπέρας

Ο **Ιωάννης Πιπέρας** ήταν Έλληνας αθλητής του στίβου, πανελληνιονίκης με διακρίσεις κυρίως στα αγωνίσματα ρίψεων της σφαιροβολίας και του δισκοβολίας. Ήταν στην πρώτη γενιά αθλητών της Παναχαϊκή μετά την επανένωση Παναχαϊκού και Γυμναστικής εταιρίας, ήταν μέλος της Εθνικής ομάδας στίβου.

Στους πανελλήνιους εφηβικούς αγώνες του 1927 τα *Α' Ολύμπια* ήταν πρώτος στην ελληνική δισκοβολία και δεύτερος στην λιθοβολία με βολή στα 15 μέτρα. 

Στο Πανελλήνιο πρωτάθλημα του 1932 στην Ελληνική δισκοβολία ήταν τρίτος με βολή στα 34,20έτρα. Την ίδια χρονιά ο Πιπέρας πήρε μέρος στους "Προβαλκανικούς αγώνες μεταξύ αθλητών που προκρίθηκαν να αποτελέσουν την Ελληνική εθνική ομάδα" στην Ελληνική δισκοβολία ήταν τρίτος με βολή στα 37,34 μέτρα. Στο Πανελλήνιο πρωτάθλημα του 1933 ήταν πρώτος στην Ελληνική δισκοβολία με βολή στα 34,28 μέτρα. 

## Διακρίσεις
*Πανελλήνιο πρωτάθλημα
:**Ελληνική δισκοβολία**
::1ος: 1933
::3ος: 1932

***Πανελλήνιο εφήβων**
:**δισκοβολία**
::1ος: 1927

:**Λιθοβολία**
::2ος: 1927

## Παραπομπές


Κατηγορία:Έλληνες αθλητές της δισκοβολίας

Κατηγορία:Αθλητές στίβου της Παναχαϊκής
Κατηγορία:Έλληνες αθλητές της λιθοβολίας
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Jorge Zarou

Ο **Jorge Zarou** (πραγματικό όνομα: **Γεώργιος Ζαρουχλιώτης**) είναι Έλληνας δημιουργός κόμικς και μουσικός.

## Βιογραφικά στοιχεία
### Πρώτα χρόνια και εικονογραφία
Γεννήθηκε και μεγάλωσε στην Αθήνα. Όντας τελειόφοιτος της Σχολής Εμποροπλοιάρχων, αποφασίζει να ασχοληθεί ουσιαστικά με τη ζωγραφική. Το 2006 εγγράφεται στον ΑΚΤΟ όπου παρακολουθεί μαθήματα στον κλάδο του σκίτσου, του κόμικς και του καρτούν, όπου αποφοίτησε με άριστα, λαμβάνοντας μάλιστα έπαινο και υποτροφία. Στη συνέχεια συμπληρώνει τις σπουδές του παρακολουθώντας σεμινάρια ζωγραφικής και εικονογράφησης. Έκτοτε, έχει πολλές δημιουργίες στο ενεργητικό του, ενώ ορισμένα έργα του έχουν πωληθεί. Το 2010 εργάζεται σ' ένα πρότζεκτ της εταιρίας Coffeeway, δημιουργώντας εικαστικά θέματα για φλιτζάνια, κούπες, κουτιά φύλαξης, αφίσες κ.α. Παράλληλα συνεργάζεται και με άλλες εταιρίες δημιουργώντας λογότυπα καθώς και storyboards για διάφορα διαφημιστικά σποτς. Το Νοέμβριο του 2010 η Ολλανδή ποιήτρια Ίνα Ντιστελμπέργκε (Ina Dijstelberge) εμπνέεται από ένα έργο του και συγγράφει το ποίημα "Η δέκατη τρίτη μέρα" ("Deze Dertiende Dag").  Κατά τη διάρκεια της στρατιωτικής του θητείας, δημιούργησε πίνακες κατ' εξοχήν εμπνευσμένους από την Ελλάδα, αλλά και το εξωτερικό, τους οποίους, μετά το πέρας της θητείας του, δώρισε στη μονάδα του πεζικού όπου υπηρέτησε .

Σήμερα συνεργάζεται με αρκετές αίθουσες τέχνης (Γκαλερί), ενώ πολλά από τα έργα του έχουν αποσπάσει αρκετές θετικές κριτικές παγκοσμίως.
### Μουσικός παραγωγός
Στο χώρο της μουσικής, ασχολείται με την ηλεκτρονική σκηνή στην Ελλάδα, τόσο σαν παραγωγός, αλλά και σαν διοργανωτής μουσικών εκδηλώσεων σε συνεργασία με άλλους μουσικούς παραγωγούς. Το 2011, συνεργάζεται με τη δισκογραφική *Inner Lotus Records* με το ψευδώνυμο "Jorg3" όπου εκδίδει και το πρώτο του cd.
## Δισκογραφία
01. 2011 - (VA)Solarise Vol. 1 - Inner Lotus Records 

## Παραπομπές


Κατηγορία:Έλληνες μουσικοί
Κατηγορία:Έλληνες δημιουργοί κόμικς
Διεθνές Ραδιόφωνο της Κίνας

Το **Διεθνές Ραδιόφωνο της Κίνας** (China Radio International) ιδρύθηκε στις 3 Δεκεμβρίου 1941 με στόχο την πληροφόρηση του διεθνούς κοινού όσον αφορά την Κίνα, προωθώντας ταυτόχρονα την κατανόηση και φιλία μεταξύ των λαών.

Το CRI εκπέμπει σε όλο τον κόσμο προγράμματα σε 61 ξένες γλώσσες, στα μανταρίνικα και σε 4 κινεζικές διαλέκτους και γλώσσες.

Ο ιστότοπος του CRI, το **CRI-Online**, είναι επίσης διαθέσιμος σε 61 γλώσσες. Είναι ο ιστότοπος με τις περισσότερες γλώσσες παγκοσμίως και αναγνώστες/ακροατές από 160 χώρες.

## Προγράμματα
Το ελληνικό τμήμα του CRI ιδρύθηκε στις 23 Σεπτεμβρίου 2009. η ιστοσελίδα και τα προγράμματά στοχεύουν στην πληροφόρηση του ελληνόφωνου κοινού στην Ελλάδα, την Κύπρο και σε όλο τον κόσμο. Η ιστοσελίδα αποτελείται από τα προγράμματα τα εξής:

Επικαιρότητα

Οικονομία

Πολιτισμός

Κοινωνία και Ζωή

Εκμάθηση Κινέζικων

Εγκυκλοπαίδεια της Κίνας

## Εξωτερικοί σύνδεσμοι
*  

Κατηγορία:Ραδιοφωνικοί σταθμοί
Ανδρέας Παπαϊωάννου

Ο **Ανδρέας Παπαϊωάννου** , (Πάτρα 1877 - ? ), ήταν Έλληνας αθλητής του στίβου, της γυμναστικής που τότε ήταν άθλημα του στίβου. Είχε συμμετάσχει στους Α' Ολυμπιακούς αγώνες της Αθήνας το 1896.  

Ο Παπαϊωάννου υπήρξε μία σημαντική φυσιογνωμία στην αθλητική ιστορία της Πάτρας, καθώς ήταν ένα από τα ιδρυτικά μέλη της Γυμναστικής Εταιρείας Πάτρας (Γ.Ε.Π.) το 1893, μετά τη διάσπαση του Παναχαϊκού Γυμναστικού Συλλόγου. Η συμβολή του στην ανάπτυξη του αθλητισμού στην περιοχή υπήρξε καθοριστική, καθώς η Γ.Ε.Π. εξελίχθηκε σε έναν από τους πιο ιστορικούς συλλόγους της χώρας, προάγοντας τη γυμναστική και τον κλασικό αθλητισμό. Η δράση του Παπαϊωάννου αντικατοπτρίζει το πνεύμα της εποχής, όπου ο αθλητισμός άρχισε να παίζει κεντρικό ρόλο στην κοινωνική και πολιτιστική ζωή της Ελλάδας. Πρώτη φορά συμμετείχε σε αγώνες στα Τήνια του 1895 όπου δυνατών ανέμων δεν εκτέλεσε την άσκηση του στα γυμνάσματα ισορροπίας, αναφέρεται ότι την προηγούμενη ημέρα κατά την προπονησή του απέσπασε τον θαυμασμό. 

Στις 9-11 Μαρτίου έγιναν στο Παναθηναϊκό στάδιο οι Α' δοκιμαστικοί αγώνες για τους ολυμπιακούς της ίδιας χρονιάς, οι αγώνες ήταν το πρώτο πανελλήνιο πρωτάθλημα στίβου. Ο Ανδρέας Παπαϊωάννου είχε συμμετάσχει στις ασκήσεις σε δίζυγο όπου κέρδισε και την συμμετοχή τους στους Ολυμπιακούς αγώνες. Στους Α' ολυμπιακούς αγώνες της Αθήνας συμμετείχε στις ασκήσεις σε δίζυγο χωρίς να καταφέρει να διακριθεί, την εποχή των αγώνων ήταν φοιτητής νομικής. 

## Παραπομπές


Κατηγορία:Έλληνες αθλητές της ενόργανης γυμναστικής
Κατηγορία:Αθλητές γυμναστικής της Παναχαϊκής
Νίκος Γεωργαντόπουλος

Ο **Νίκος Γεωργαντόπουλος** ήταν Έλληνας πρωταθλητής του στίβου από την Πάτρα, διακρίθηκε κυρίως σε γυμναστικά αγωνίσματα . Ήταν αθλητής της Γ.Ε. Πατρών στην δεύτερη γενιά αθλητών του συλλόγου .

Πρώτη του εμφάνιση σε μεγάλους αγώνες ήταν στους Πανελλήνιους αγώνες του 1904 πήρε μέρος στην αναρρίχηση επί κάλω όπου ήταν πρώτος με χρόνο 13.0. Μάλιστα μόλις τελείωσε ο αγώνας και αναδείχτηκε νικητής ο Δ. Τόφαλος τον σήκωσε ψηλά και τον έβαλε στους ώμους του πηγαίνοντας τον στα αποδυτήρια. Έκτοτε δεν αναφέρεται πάλι η συμμετοχή του σε μεγάλους αγώνες, από τους επόμενους πανελλήνιους δεν ξανά διεξήχθη και το άθλημα του η αναρρίχηση επί κάλω.

## Διακρίσεις
*Πανελλήνιο πρωτάθλημα
:**Αναρρίχηση επί κάλω**
::1ος: 1904

## Παραπομπές


Κατηγορία:Έλληνες αθλητές της αναρίχησης επί κάλω
Κατηγορία:Αθλητές γυμναστικής της Παναχαϊκής
Βασίλης Γεωργίου

Ο **Βασίλης Γεωργίου** (Πάτρα, 1937 - Πάτρα, 3 Νοεμβρίου 2023) ήταν Έλληνας αθλητής της καλαθοσφαίρισης και αθλητικός δημοσιογράφος. Είναι γνωστός λόγω της περιγραφής του κυπέλλου κυπελλούχων μπάσκετ του 1968 που έκανε για το ελληνικό ραδιόφωνο.

## Βιογραφία
Γεννήθηκε στην Πάτρα όπου τελείωσε τις γυμνασιακές του σπουδές στο Γ' Γυμνάσιο και έπειτα σπούδασε αθλητική δημοσιογραφία και ραδιόφωνο.

Ο Γεωργίου ξεκίνησε την καλαθόσφαιρα από το Σκαγιοπούλειο όπου μαζί του έπαιξε στο Πανελλήνιο πρωτάθλημα του 1951 όπου προκρίθηκαν σαν πρωταθλητές Πατρών. Το 1951 μεταγράφηκε στον Απόλλωνα Πατρών ως το 1959 και μαζί του κατέκτησε το τοπικό πρωτάθλημα του 1956 και του 1958 και αποτελούσε βασικό του παίκτη. Το 1961 παίρνει μεταγραφή για τον Τρίτωνα Αθηνών που ήθελε να διεκδικήσει το πανελλήνιο πρωτάθλημα και έπαιξε μαζί του σε δύο πρωταθλήματα Α΄ Εθνικής. Στον Τρίτωνα, όπως ο ίδιος ανέφερε, πήγε, όταν το 1959 παρουσιάστηκε στην Κόρινθο να υπηρετήσει την στρατιωτική του θητεία γνωρίστηκε με τον Κ. Μουρούζη, και όταν ο Μουρούζης πήγε στον Τρίτωνα ως παίκτης-προπονητής πήρε μαζί του και τον Γεωργίου. Το 1963 πήρε μετεγγραφή για την Παναχαϊκή παίζοντας στο τοπικό πρωτάθλημα της Πάτρας για περίπου δύο χρόνια, έπειτα ανέλαβε προπονητής στον Απόλλωνα. Επίσης, ήταν ο άνθρωπος που έβγαλε το προσωνύμιο “*Βασίλισσα*” στην Α.Ε.Κ την βραδιά της κατάκτησης του Κυπέλλου Κυπελλούχων το 1968.

Ξεκίνησε την καριέρα του στην δημοσιογραφία το 1962 στο ραδιόφωνο και από το 1968 στην τηλεόραση, Το 1967 παρουσίασε μαζί με τον Γαβάκη την εκπομπή *Ματιές στα Σπορ* την πρώτη αθλητική εκπομπή στην Ελλάδα. Ήταν επίσης ο πρώτος Έλληνας δημοσιογράφος που μετέδωσε αγώνα καλαθοσφαίρισης και πετοσφαίρισης στην Ελλάδα.

Έχει γράψει το βιβλίο *Αγαπητοί ακροατές, μια ζωή μικρόφωνο* όπου μέσα εκεί γράφει όλη του τη δημοσιογραφική διαδρομή.

Απεβίωσε σε ηλικία 86 ετών, στις 3 Νοεμβρίου 2023 στην Πάτρα.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Καλαθοσφαιριστές Παναχαϊκής
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Τρίτωνα Αθηνών
Κατηγορία:Έλληνες καλαθοσφαιριστές
Κατηγορία:Προπονητές Απόλλωνα Πατρών
Κατηγορία:Έλληνες προπονητές καλαθοσφαίρισης
Πανελλήνιο πρωτάθλημα σκοποβολής σταθερού στόχου

Το ελληνικό πρωτάθλημα σκοποβολής διοργανώνεται από το 1934 από την Σκοπευτική Ομοσπονδία Ελλάδος. Έως το 1934 διοργανωνόταν από την Ελληνική Ολυμπιακή Επιτροπή.

## Αγωνίσματα
Το πρόγραμμα των πανελλήνιων αγώνων σταθερού στόχου για το έτος 2020, περιλάμβανε τα παρακάτω αγωνίσματα:

* Αεροβόλο πιστόλι (ανδρών, γυναικών, εφήβων, νεανίδων, mix)
* Αεροβόλο τουφέκι (ανδρών, γυναικών, εφήβων, νεανίδων, mix, παίδων-κορασίδων Α, παίδων-κορασίδων Β)
* Τυφέκιο 3x40 (ανδρών, γυναικών, εφήβων, νεανίδων)
* Τυφέκιο 0,22 πρηνηδόν (ανδρών, γυναικών, εφήβων, νεανίδων)
* Πιστόλι σπορ (γυναικών, εφήβων, νεανίδων)
* Πιστόλι ταχύτητας  (ανδρών, εφήβων)
* Ελεύθερο πιστόλι (ανδρών, εφήβων)
* Πιστόλι στάνταρντ (ανδρών, εφήβων)
* Πιστόλι κεντρικής πυροδότησης (ανδρών)

Σε παρένθεση αναγράφονται οι ηλικίες κατηγορίες, στις οποίες διεξήχθη το κάθε όπλο. Όλα τα όπλα περιλάμβαναν ατομικό κι ομαδικό (3 σκοπευτές ανα σύλλογο) αγώνα. Οι αγώνες διεξήχθησαν σε πέντε διαφορετικά σαββατοκύριακα.

## Πολυνίκες σύλλογοι
Ο πρώτος σύλλογος της γενικής βαθμολογίας ανακηρύσσεται πολυνίκης, ενώ βραβεύονται τα τρία πρώτα σωματεία. Το παλαιό σύστημα βαθμολόγησης, ήταν κοινό για όλες τις ηλικιακές κατηγορίες.

Το **2022** διαχωρίστηκε σε τρεις ηλικιακές κατηγορίες (ανδρών/γυναικών - νέων ανδρών/γυναικών και εφήβων/νεανίδων - παίδων) με επιπλέον διαχωρισμό των ατομικών από τα ομαδικά αγωνίσματα. 

Το ισχύον σύστημα βαθμολόγησης **(από το 2023)** εφαρμόζεται σε τρεις διαφορετικές ηλικιακές κατηγορίες:

* Ανδρών/Γυναικών, Νέων Ανδρών/Νέων Γυναικών και Εφήβων/Νεανίδων
* Νέων Ανδρών/Νέων Γυναικών και Εφήβων/Νεανίδων
* Παίδων

Και το σύστημα βαθμολόγησης:

Το **2024** το σύστημα άλλαξε ξανά. Το Πανελλήνιο Πρωτάθλημα διαχωρίζεται σε:

• Αεροβόλα Όπλα (ΑΓΕΝ)

• Πυροβόλα Όπλα (ΑΓΕΝ)

• Παίδων

Και το σύστημα βαθμολόγησης άλλαξε ως εξής:

### Παλαιό σύστημα

### Νεότερα συστήματα

### Σύνολο τίτλων
Η λίστα αφορά μόνο όσα πρωταθλήματα είναι έως τώρα γνωστά.

## Παραπομπές


## Εξωτερικοί σύνδεσμοι
*Ελληνική Σκοπευτική Ομοσπονδία

Κατηγορία:Σκοποβολή στην Ελλάδα
Σκοποβολη
Πρωτάθλημα χειροσφαίρισης Α1 εθνικής κατηγορίας ανδρών 2007-2008

Το πρωτάθλημα χάντμπολ ανδρών της περιόδου 2007−2008 έγινε με τη συμμετοχή 14 ομάδων. Πρωταθλήτρια ομάδα αναδείχθηκε ο Δούκας, ενώ στην Α2 υποβιβάστηκαν η ΧΑΝΘ και ο Ηλυσιακός που αποχώρησε από το πρωτάθλημα τη 16η αγωνιστική.
 
## Κανονική περίοδος
### Βαθμολογία

*Ο Ηλυσιακός έχει 11 μηδενισμούς και -2 βαθμούς.

## Πλέι οφ
### Ημιτελικοί

**Πανελλήνιος − Α.Σ.Ε. Δούκα 0−2**

**Γ.Α.Σ. Κιλκίς − ΠΑΟΚ 2−0**

### Μεγάλος Τελικός
**Γ.Α.Σ. Κιλκίς − Α.Σ.Ε. Δούκα 0−2**

### Θέσεις 3−4
**Πανελλήνιος − ΠΑΟΚ 2−0**

## Τελική κατάταξη

## Εξωτερικοί σύνδεσμοι
*Ιστότοπος της ΟΧΕ



2007 2008
Κατηγορία:Χειροσφαίριση το 2007
Κατηγορία:Χειροσφαίριση το 2008
Βαλκανικοί Αγώνες Στίβου 1962

Οι **21οι [[Βαλκανικοί Αγώνες Στίβου]] 1962** έγιναν στην Άγκυρα, στο "Στάδιο 19ης Μαΐου", από 28 ως 30 Σεπτεμβρίου. Μετείχαν οι πέντε βαλκανικές χώρες εκτός από την Αλβανία. Μετά από χρόνια (από το 1957) η Ελλάδα πήρε μέρος και στις γυναίκες. Νικήτρια αναδείχθηκε η **[[Ρουμανία]]** και στους άνδρες και στις γυναίκες.

Οι Βαλκανικοί στίβοι παρέμεναν στην Ελλάδα το κυριότερο σημείο αναφορά των ανθρώπων του αθλήματος, αφού η χώρα δεν διέθετε αθλητές ικανούς να διακριθούν στους Ευρωπαϊκούς. Στους αγώνες της Άγκυρας, η Ελλάδα κατατάχθηκε 4η στους άνδρες με 76 βαθμούς, έναντι 142 της Ρουμανίας, 131 της Γιουγκοσλαβίας, 110 της Βουλγαρίας και 41 της Τουρκίας. Η Ελλάδα κατέκτησε χρυσά μετάλλια, με τον Βασίλη Σύλλη στα 400 μ. (48.2) και τον Γιώργο Μαρσέλλο στα 110 μ. εμπόδια (14.4), που ήταν και καλός άλτης του ύψους.    
 
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Παραπομπές


## Πηγές
*BALKAN GAMES/CHAMPIONSHIPS. 
*Αθλητική Ηχώ, 1/10/1962.

Κατηγορία:Βαλκανικοί Αγώνες Στίβου
Κατηγορία:Στίβος το 1962
Κατηγορία:Άγκυρα
Ρήτρα συλλογικής δράσης

**Ρήτρα Συλλογικής Δράσης** (στα αγγλικά **Collective Action Clause** ή **CAC**) ονομάζεται όρος που συμφωνείται κατά την αγορά ομολόγων σύμφωνα με τον οποίο είναι νομικά δεσμευτική για όλους τους ομολογιούχους η απόφαση αυξημένης πλειοψηφίας ομολογιούχων για την αναδιάρθρωση του χρέους που εκπροσωπούν τα ομόλογα.

Ο σκοπός που έχουν οι ρήτρες αυτές είναι να αποτρέπουν χρεοκοπία του εκδότη των ομολόγων (μονομερή απόφασή του για το ποσό που θα αποδώσει - αν θα αποδώσει κάποιο ποσό), επιτρέποντας την αναδιάρθρωση του χρέους με έναν συμφωνημένο συμβιβασμό με τους ομολογιούχους για αποπληρωμή του ποσού είτε με καθυστέρηση, είτε με αλλαγή επιτοκίου, είτε με μείωσή της ονομαστικής αξίας του (haircut).

Κατηγορία:Τραπεζικές συναλλαγές
Κατηγορία:Τραπεζικό Δίκαιο
Ναός της Αγροτέρας Αρτέμιδος

Ο **Ναός της Αγροτέρας Αρτέμιδος** είναι ένα από τα επιφανέστερα μνημεία της αρχαίας Αθήνας. Τα θεμέλια του ναού βρίσκονται στην σημερινή συνοικία του Μετς στην Αθήνα, κοντά στο Παναθηναϊκό στάδιο, τη Βασιλική του Ιλισού, τον λόφο του Αρδηττού και της Άγρας, δίπλα στο Ολυμπείο και την Ακρόπολη.

## Ιστορική αναδρομή
Ήταν περίπτερος ναός ιωνικού ρυθμού, κτισμένος το 448 π.Χ., ίσως από τον Καλλικράτη. Ομοιάζει με τον Ναό της Απτέρου Νίκης. Τον αναφέρουν ο Πλάτων και ο Παυσανίας, ενώ κατά τον Πλούταρχο στην περιοχή αυτή τελούνταν τα Μικρά Ελευσίνια Μυστήρια. Συνδέεται άμεσα με την νίκη των Αθηναίων στη Μάχη του Μαραθώνα: εδώ τελούταν ετήσιες θυσίες και γιορτές προς τιμή της θεάς Αρτέμιδας, εκπληρώνοντας έτσι το τάμα των Αθηναίων για να την ευχαριστήσουν για τη νίκη τους στη Μάχη. 

Μετατράπηκε αργότερα σε χριστιανικό ναό με νεκροταφείο και διευρύνθηκε κατά τον 17ο αιώνα με τρούλο, ενώ ονομάστηκε «*Παναγιά στην Πέτρα*». Γκρεμίστηκε –μαζί με αρκετά άλλα μνημεία- κατά διαταγή του βοεβόδα (τούρκου κυβερνήτη) της Αθήνας, '''Χατζή Αλή Χασεκή''', προκειμένου τα υλικά να χρησιμοποιηθούν για το τείχος που έκτισε βιαστικά ο τελευταίος γύρω από την  πόλη. Σήμερα είναι αρχαιολογικός χώρος ανάμεσα στις οικοδομές. Δεν έχει διατηρηθεί κανένα αρχιτεκτονικό στοιχείο, το οποίο να μπορεί να μας δώσει μία εικόνα της μορφής του ναϊκού οικοδομήματος, ενώ θραύσματα της ζωφόρου του βρίσκονται σε μουσεία της Αθήνας, της Βιέννης και του Βερολίνου.

Η πρώτη ανασκαφή του ναού έγινε το 1897 από την Εν Αθήναις Αρχαιολογική Εταιρεία υπό τον Ανδρέα Σκιά. Νωρίτερα είχε μελετηθεί από αρκετούς αρχαιολόγους, όπως ο Βίλελμ Ντέρπφελντ και ο Αναστάσιος Ορλάνδος, ενώ οι περιηγητές Τζέιμς Στούαρτ και Νίκολας Ρεβέττ αποτύπωσαν τα σχέδια του ναού τη περίοδο 1751-1753. Το 1962 ο Ιωάννης Τραυλός ανακαλύπτει τον αναλειμματικό τοίχο στα βορειοδυτικά του ναού.

Τα τελευταία χρόνια ο χώρος απειλείται με ανοικοδόμηση και καταστροφή παρ'ολο που τέλει υπό απαλλοτρίωση εδώ και πολλές δεκαετίες.

## Παραπομπές


## Πηγές
* 
* 

Κατηγορία:Αρχαίοι ναοί της Αθήνας
Βαλκανικοί Αγώνες Στίβου 1963

Οι **22οι [[Βαλκανικοί Αγώνες Στίβου]] 1963** έγιναν στη Σόφια, στο Στάδιο Βασίλ Λέφσκι, από 13 ως 15 Σεπτεμβρίου. Μετείχαν και οι έξι βαλκανικές χώρες, κάτι που συνέβη για πρώτη φορά κατά τη μεταπολεμική περίοδο. Στις γυναίκες δεν μετείχε η Τουρκία. Κατά τη διάρκεια των αγώνων καταρρίφθηκαν 14 βαλκανικά ρεκόρ ή ρεκόρ αγώνων και 23 εθνικά ρεκόρ. Νικήτρια αναδείχθηκε η **[[Βουλγαρία]] ** και στους άνδρες και στις γυναίκες.
 
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
* BALKAN GAMES/CHAMPIONSHIPS. 
* "Μακεδονία", 17/9/1963.

Κατηγορία:Βαλκανικοί Αγώνες Στίβου
Κατηγορία:Στίβος το 1963
Κατηγορία:Σόφια
Πρωτάθλημα χειροσφαίρισης Α1 εθνικής κατηγορίας ανδρών 2008-2009

Το πρωτάθλημα χάντμπολ ανδρών της περιόδου 2008−2009 έγινε με τη συμμετοχή 14 ομάδων. Πρωταθλήτρια ομάδα αναδείχθηκε ο ΠΑΟΚ για πρώτη φορά στην ιστορία του, ενώ στην Α2 υποβιβάστηκαν τέσσερις ομάδες, ο Ιωνικός Ν.Φ., το Κορωπί, ο Μινώταυρος Πάτρας και ο Απόλλων Καλαμαριάς λόγω της μείωσης των ομάδων σε δώδεκα από την αγωνιστική περίοδο 2009-10.
 
## Κανονική περίοδος
### Βαθμολογία

*Ο Μινώταυρος και ο Απόλλωνας έχουν από 1 μηδενισμό και -1 βαθμό.

## Play off και play out
Το σύστημα των πλέι οφ άλλαξε αυτήν την περίοδο. Οι ομάδες των θέσεων 1-12 στην κανονική περίοδο, αγωνίστηκαν σε τρία γκρουπ για τις θέσεις 1-4, 5-8 και 9-12 αντίστοιχα κι έδωσαν τρεις αγώνες. Όλοι οι αγώνες έγιναν στην έδρα της ομάδας με την καλύτερη θέση στην κανονική περίοδο.

### Play off, θέσεις 1−4
Οι ομάδες ξεκίνησαν με τους εξής βαθμούς: ΠΑΟΚ 21, Πανελλήνιος 21, Διομήδης 20, Θερμαϊκός 20.

### Play off, θέσεις 5−8
Οι ομάδες ξεκίνησαν με τους εξής βαθμούς: ΑΕΚ 17, Φίλιππος 16, Δούκας 16, Κιλκίς 15.

### Play out
Οι ομάδες ξεκίνησαν με τους εξής βαθμούς: Ζαφειράκης 9, Βριλήσσια 8, Ιωνικός 8, Κορωπί 7.

## Τελική κατάταξη

## Εξωτερικοί σύνδεσμοι
*Ιστότοπος της ΟΧΕ



2008 2009
Κατηγορία:Χειροσφαίριση το 2008
Κατηγορία:Χειροσφαίριση το 2009
AY

Η συντομογραφία λατινικών και ελληνικών χαρακτήρων **AY** και **Ay** και **ΑΥ** και **αυ** (στην αγγλική γλώσσα προφέρεται έι-γουάι) μπορεί να αναφέρεται:
## Στη διεθνή ορολογία
* Ως **AY**
** Στην Ανταρκτική, χώρα κατά DAFIF 0413 / DIA 65-18 / FIPS PUB 10-4 ISO και παλαιότερα NATO
** Στην Αρμενία, χώρα κατά WMO

## Στην ελληνική γλώσσα
* Στη δίφθογγο αυ, γράφεται και Αυ ή ΑΥ
* Στον αξιωματικό υπηρεσίας
* Στην αρτηριακή υπέρταση
* Η **Α.Υ.** προσφώνηση αυτού/αυτής υψηλότης
* Στις πινακίδες κυκλοφορίας οχημάτων της Ελλάδας ως διακριτικό
* Ως ,ΑΥ΄ ή **,αυ΄** στον αριθμό 1.400 στο ελληνικό σύστημα αρίθμησης

## Δείτε επίσης

* Άυ
AX

Η συντομογραφία λατινικών και ελληνικών χαρακτήρων **AX** και **Ax** και **ΑΧ** και **αχ** (στην αγγλική γλώσσα προφέρεται έι-εξ) μπορεί να αναφέρεται:

## Στη διεθνή ορολογία
*Ως **AX**
**Στους νήσους Ώλαντ κατά ISO 3166-1
**Στo Ακρωτήρι Κύπρου περιοχή της Κύπρου, κατά FIPS 10-4.
**Στο Citroën AX, αυτοκίνητο.
**Στον Καταχωρητή μικροεπεξεργαστών της οικογένειας x86.
*Ως .ax για  τον top-level domain κωδικό για τις νήσους Ώλαντ στο Διαδίκτυο.

## Στην ελληνική γλώσσα
*Στις πινακίδες κυκλοφορίας οχημάτων της Ελλάδας ως διακριτικό.
*Ως ,ΑΧ΄ ή **,αχ΄** στον αριθμό 1.600 στο ελληνικό σύστημα αρίθμησης.
*Στο επιφώνημα  (ΑΧ, Αχ).

## Δείτε επίσης

* Citroën AX
Νίκος Φαμελιάρης

Ο **Νίκος Φαμελιάρης** ήταν Έλληνας πρωταθλητής της πάλης από την Πάτρα. Ήταν αθλητής της Γ.Ε. Πατρών και διακρίθηκε σε μια περίοδο αγωνιστικής κάμψης του συλλόγου.

Στο Πανελλήνιο πρωτάθλημα του 1909 συμμετείχε στην ελληνορωμαϊκή πάλη όπου ήταν πρώτος . Το αγώνισμα λεγόταν και "πάλη βαρέων βαρών", ο Φαμελιάρης αναφέρεται σαν πρωτοεμφανιζόμενος . 

Στο Πανελλήνιο πρωτάθλημα του 1912 ο Φαμελιάρης συμμετείχε στην πάλη μέσων βαρών όπου ήταν δεύτερος.  

## Διακρίσεις
*Πανελλήνιο πρωτάθλημα
:**Ελληνορωμαϊκή-Βαρέων βαρών**
::1ος: 1909

:**Ελληνορωμαϊκή-Μεσαίων βαρών**
::2ος: 1912

## Παραπομπές


Κατηγορία:Έλληνες αθλητές της ελληνορωμαϊκής πάλης

Κατηγορία:Παλαιστές της Παναχαϊκής
AZ

Η συντομογραφία λατινικών και ελληνικών χαρακτήρων **AZ** και **Az** και **ΑΖ** και **αζ** (στην αγγλική γλώσσα προφέρεται έι-ζετ) μπορεί να αναφέρεται:

## Στη διεθνή ορολογία
* Ως **AZ**
** Στο Αζερμπαϊτζάν, χώρα κατά ISO 3166-1
** Στην Αριζόνα πολιτεία των Η.Π.Α.
** Στην Alitalia Linee Aeree Italiane αεροπορική εταιρεία κατά IATA.
** Στον ΑΖ (ποδοσφαιρικός σύλλογος).
** Στην ΑΖ Οσέρ, ποδοσφαιρικό σύλλογο.

* Ως **az** για την Αζερική γλώσσα
* Ως .az για τον top-level domain κωδικό για το Αζερμπαϊτζάν στο Διαδίκτυο.

## Στην ελληνική γλώσσα
* Στις πινακίδες κυκλοφορίας οχημάτων της Ελλάδας ως διακριτικό.
* Ως ,ΑΖ΄ ή **,αζ΄** στον αριθμό 1.007 στο ελληνικό σύστημα αρίθμησης.

## Δείτε επίσης
Το 208996 Αχλύς (2003 AZ84) μεταπωσειδώνιο αντικείμενο
Βλαστός (αποσαφήνιση)

Η λέξη και επώνυμο **Βλαστός** μπορεί να αναφέρεται:

*Στον βλαστό, βασική δομή των φυτών.

*Στα εξής πρόσωπα κατά χρονική σειρά:
**Σήφης Βλαστός, Κρητικός επαναστάτης του 15ου αιώνα
**Νικόλαος Βλαστός, Κρητικός εκδότης, τυπογράφος και καλλιγράφος του 15ου αιώνα
**Μελέτιος Βλαστός, Κρητικός λόγιος και μοναχός του 16ου αιώνα
**Μανουήλ Βλαστός, Έλληνας λόγιος του 16ου αιώνα
**Γεώργιος Βλαστός , Κρητικός λόγιος του 16ου αιώνα
**Μιχαήλ Βλαστός (1874–1936), Αθηναίος και Μασσαλιώτης συλλέκτης και ευεργέτης
**Πέτρος Βλαστός ή Έρμονας (1879–1941), Χιώτης στην καταγωγή λογοτέχνης
**Κωνσταντίνος (Κώστια) Βλαστός (1883-1967) Παρισινός της διασποράς
**Παναγιώτης Βλαστός (1971-), αφεντικό του οργανωμένου εγκλήματος
**Φώτης Βλαστός (γ. 1957), Αθηναίος ιατρός και λογοτέχνης
Ναός του Μελικέρτη

thumb|right|250px|Ο ναός του Μελικέρτη σε νόμισμα της Κορίνθου του 2ου αιώνα.
Ο **ναός του Μελικέρτη** ήταν κτισμένος στην Κόρινθο και αφιερωμένος στον ήρωα Παλαίμονα (ή Μελικέρτη).
## Περιγραφή
Ήταν θολωτές ναός κορινθιακού ρυθμού με στερεοβάτη και επιστύλια, μονόπτερη στοά και γείσο. Ομοίαζε με το μνημείο του Λυσικράτη στην Αθήνα. Μνημονεύεται από τον Παυσανία. Εδώ τιμούνταν οι τελετές των Ισθμίων.

## Πηγές
* 

Κατηγορία:Αρχαίοι ελληνικοί ναοί
Κατηγορία:Αρχαία Κόρινθος
Πρωτάθλημα χειροσφαίρισης Α1 εθνικής κατηγορίας ανδρών 2004-2005

Το πρωτάθλημα χάντμπολ ανδρών της περιόδου 2004−2005 έγινε με τη συμμετοχή 12 ομάδων. Πρωταθλήτρια ομάδα αναδείχθηκε ο Αθηναϊκός, ενώ στην Α2 υποβιβάστηκε μόνο μία ομάδα, ο τελευταίος Αρχέλαος Κατερίνης,και προβιβάστηκαν τρεις (Χ.Α.Ν.Θ., ΠΑΟΚ και Ε.Σ.Ν. Βριλησσίων) λόγω της αύξησης των ομάδων σε 14 από την περίοδο 2005-2006. Το πρωτάθλημα διεξήχθη σε δύο γύρους των έντεκα αγώνων, ενώ δεν έγιναν πλέι οφ.
 
## Τελική Βαθμολογία

* Η ομάδα της Ηλιούπολης μετά το τέλος της αγωνιστικής περιόδου συγχωνεύτηκε με την ΑΕΚ, η οποία αγωνίστηκε για πρώτη φορά στην Α1 την περίοδο 2005-06.

## Μπαράζ για Α1
Οι δύο τελευταίες ομάδες της Α1 αντιμετώπισαν σε διπλούς αγώνες την τρίτη και τέταρτη ομάδα της Α2 για τις δύο τελευταίες θέσεις στην Α1 της επόμενης περιόδου.

* Ε.Σ.Ν. Βριλησσίων - Αρχέλαος Κατερίνης 32-24
* Κορωπί - Κύδων Χανίων 28-30
* Αρχέλαος Κατερίνης - Ε.Σ.Ν. Βριλησσίων 32-38
* Κύδων Χανίων - Κορωπί 26-34

## Παραπομπές


## Εξωτερικοί σύνδεσμοι
*Ιστότοπος της ΟΧΕ

2004 2005
Κατηγορία:Χειροσφαίριση το 2004
Κατηγορία:Χειροσφαίριση το 2005
AW

Η συντομογραφία λατινικών χαρακτήρων **AW** ή **aW** ή **.aw** (στην αγγλική γλώσσα προφέρεται έι-ντάμπλγιου) μπορεί να αναφέρεται:
 	
*Ως **AW**, στην Αρούμπα, κωδικός χώρας, κατά ISO-3166
**Ως .aw στον top-level domain κωδικό για την Αρούμπα στο διαδίκτυο.
*Στo aW, μονάδα μέτρησης ισχύος (attoWatt) που ισοδυναμεί με 10-18 Watt.
Τόμας Λέβερτον Ντόναλντσον

Ο **Τόμας Λέβερτον Ντόλαντσον** (αγγλ. *Thomas Leverton Donaldson*, 1795-1885) ήταν Άγγλος αρχιτέκτονας.

## Βιογραφία
Γεννήθηκε στις 19 Οκτωβρίου 1795 στο Λονδίνο και ήταν το πρώτο παιδί του επίσης αρχιτέκτονα Τζέημς Ντόναλντσον (*James Donaldson*). Θείος του ήταν ο Τόμας Λέβερτον (1743–1824). Αφού πήγε σχολείο ταξίδευσε στην θάλασσα, έγινε ιερέας, συνόδευσε έναν έμπορο στο Ακρωτήριο της Καλής Ελπίδος και πολέμησε ως εθελοντής στην κατάληψη του Μαυρίκιου. Επέστρεψε στο Λονδίνο και διορίστηκε υπάλληλος στην εταιρεία του πατέρα του, αλλά ξανά εγκατέλειψε την εργασία του και περιηγήθηκε την Ιταλία και την Ελλάδα. Έκτισε την εκκλησία της Αγίας Τριάδας στο Νότιο Κένσινγκτον στο Λονδίνο το 1826-29. Το 1836 μαζί με τους Jacques Ignace Hittorff και Charles Robert Cockerell μελέτησε τα Ελγίνεια Μάρμαρα και άλλα ελληνικά αγάλματα του Βρετανικού Μουσείου ως προς την αρχική τους πολυχρωμία. Διορίστηκε το 1841 καθηγητής της Αρχιτεκτονικής στο Πανεπιστημιακό Κολλέγιο του Λονδίνου και δίδαξε ως το 1865. Ήταν ιδρυτικό μέλος του Βασιλικού Ινστιτούτου Βρετανικής Αρχιτεκτονικής, του οποίου προέδρευσε το 1863-64. Τιμήθηκε με το μετάλλιο RIBA Royal Gold Medal το 1851. Απεβίωσε την 1 Αυγούστου 1885 στο Upper Bedford Place, του Μπλούμσμπερι και κηδεύτηκε στο νεκροταφείο του Μπρόμτον στο Λονδίνο.

## Παραπομπές


## Εξωτερικοί σύνδεσμοι
* Ψηφιακές εκδόσεις βιβλίων του Ντόναλντσον

Κατηγορία:Άγγλοι αρχιτέκτονες
Στάθης Βέργος

Ο **Στάθης Βέργος** είναι Έλληνας παλαίμαχος αθλητής και προπονητής της καλαθοσφαίρισης από την Πάτρα. Θεωρείται από τις μεγάλες μορφές του αθλήματος για την Πάτρα με μεγάλη προσφορά στο άθλημα. Έχει βραβευτεί πολλές φορές για την συνολική προσφορά του στην καλαθοσφαίριση όπως το 2011 από την ΣΕΠΚ. Το 2012 βραβεύτηκε από τον Απόλλωνα Πατρών με όλους τους παλαίμαχους του 1968 για την προσφορά τους.

## Βιογραφικά στοιχεία
Γεννήθηκε στην Πάτρα. Ξεκίνησε την καλαθοσφαίριση σε μικρή ηλικία το 1953 στον Απόλλωνα Πατρών αλλά το 1956 πήγε στην Παναχαϊκή στην οποία αγωνίστηκε έως το 1964 . Το 1965 επέστρεψε για τον Απόλλωνα Πατρών έως το 1969 που σταμάτησε ήταν μέλος της μεγάλης ομάδας του Απόλλωνα που έπαιξε πρώτη φορά στην Α' εθνική. Με τον Απόλλωνα κατέκτησε το τοπικό πρωτάθλημα του 1968 και 1969 κι έπαιξε σε δυο πανεπαρχιακά πρωταθλήματα διεκδικώντας την άνοδο στην Α' εθνική. Ήταν μέλος της Μικτής Πατρών με την οποία έπαιξε και στο φιλικό του 1967 με την εθνική Ισραήλ.

Στην συνέχεια ο Βέργος έγινε προπονητής, ήταν κάτοχος διπλώματος FIBA, σε πολλές ομάδες όπως η Παναχαϊκή, η Ε.Α. Πατρών, Ολυμπιάδα Πατρών, Κεραυνός Αιγίου κι άλλες. Τα τελευταία χρόνια είναι διευθύνων σύμβουλος στον "Α.Σ. Σφήκα Πατρών"

Με προτροπή του Βέργου έπαιξαν καλαθοσφαίριση αθλητές που στην πορεία τους τον δικαίωσαν για την επιλογή του όπως οι Κώστας Πετρόπουλος, Τάκης Πετρόπουλος, η Στέλλα Κομματά, ο Γιάννης Μάζης κι άλλοι.

## Παραπομπές


Κατηγορία:Καλαθοσφαιριστές Παναχαϊκής
Κατηγορία:Καλαθοσφαιριστές Απόλλωνα Πατρών
Κατηγορία:Έλληνες καλαθοσφαιριστές
Κατηγορία:Προπονητές καλαθοσφαίρισης Παναχαϊκής
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Ε.Α. Πατρών
Κατηγορία:Προπονητές καλαθοσφαίρισης Ολυμπιάδας Πατρών
Κατηγορία:Προπονητές καλαθοσφαίρισης Απόλλωνα Πατρών
Κατηγορία:Προπονητές καλαθοσφαίρισης Α.Γ.Ε. Ζακύνθου
Εκλογές της Γερουσίας των Ηνωμένων Πολιτειών 2012 στην Πολιτεία Ουάσινγκτον

Οι **Εκλογές της Γερουσίας των ΗΠΑ στην Ουάσινγκτον το 2012** έλαβαν χώρα στις 6 Νοεμβρίου 2012 ταυτόχρονα με τις προεδρικές εκλογές των ΗΠΑ του 2012 καθώς και με άλλες εκλογικές αναμετρήσεις στη Γερουσία των ΗΠΑ και την Βουλή των Αντιπροσώπων και αρκετές πολιτειακές και τοπικές εκλογικές αναμετρήσεις. Η κάτοχος, Δημοκρατική Γερουσιαστής των ΗΠΑ Μαρία Κάντγουελ, επανεκλέχθηκε για μια τρίτη θητεία.

## Παρασκήνιο
Η Μαρία Κάντγουελ επανεκλέχθηκε για να υπηρετήσει δεύτερη θητεία με 56,85% των ψήφων ενάντια στον Μάικ ΜακΓκάβικ στις γερουσιαστικές εκλογές της Ουάσινγκτον το 2006.

## Δημοκρατικός προκριματικός
### Υποψήφιοι
* Μαρία Κάντγουελ, κάτοχος του αξιώματος, γερουσιαστής των ΗΠΑ

## Ρεπουμπλικανικός προκριματικός
### Υποψήφιοι
#### Ανακοινωθέντες
* Μάικλ Μπάουμγκαρτνερ, πολιτειακός γερουσιαστής
* Art Coday, physician

#### Ενδεχόμενοι
* Μπιλ  Μπράιαντ, Πρόεδρος του Port of Seattle Commission
* Clint Didier, former NFL football player
* Σούζαν Χάτσισον, Charles Simonyi Fund for the Arts and Sciences executive director and former news anchor
* John Stanton, businessman
* Scott Stanzel, former deputy White House press secretary under George W. Bush

#### Αρνήθηκαν
* Ντοκ Χάστινγκς, αντιπρόσωπος των ΗΠΑ
* Jaime Herrera Beutler, αντιπρόσωπος των ΗΠΑ
* John Koster, Snohomish County Councilman and Republican nominee for the 2nd congressional district in 2010 (running for the U.S. House)
* Cathy McMorris Rodgers, U.S. representative
* Dave Reichert, U.S. representative
* Phillip Yin, Hong Kong-based anchor for Bloomberg Television

## Γενικές εκλογές
### Υποψήφιοι
* Μαρία Κάντγουελ (Δημοκρατικό), incumbent U.S. Senator
* Michael Baumgartner (Republican), State Senator

### Συζητήσεις
*Complete video of debate, C-SPAN, October 12, 2012

### Fundraising

### Top contributors

### Top industries

### Δημοσκοπήσεις

{| class="navbox collapsible collapsed" style="text-align:left; border:0; margin-top:0.2em;"
|-
! style="background:#cff; font-weight:normal;"|
**Υποθετικές δημοσκοπήσεις**
|-
| style="border:solid 1px silver; padding:8px; background:white;"|

#### "Open primary" matchup

### Αποτελέσματα

## Βλέπε επίσης
* Εκλογές της Γερουσίας των Ηνωμένων Πολιτειών 2012
* United States House of Representatives elections in Washington, 2012
* Εκλογή κυβερνήτη της Ουάσινγκτον 2012

## Παραπομπές


## Εξωτερικοί σύνδεσμοι
*Washington Secretary of State's listing of candidates who have filed for office
*U.S. Congress candidates for Washington  at Project Vote Smart
;Official Campaign Websites
*Michael Baumgartner for U.S. Senate
*Maria Cantwell for U.S. Senate
*Art Coday for U.S. Senate

Ουασινγκτον
Γερουσια 2012
Σπυρίδων Δαρδάλης

Ο **Σπυρίδων Δαρδάλης** ή Δαρδάλιας, γνωστός και ως ***καπετάν Τσαούσης*** ήταν σημαντικός Έλληνας Μακεδονομάχος οπλαρχηγός από τη Σιάτιστα Βοΐου, της περιφερειακής ενότητας Κοζάνης.
## Βιογραφικά στοιχεία
Ο Σπυρίδων Δαρδάλης ή Τσαούσης γεννήθηκε στα τέλη του 19ου αιώνα στη Σιάτιστα Βοΐου, της περιφερειακής ενότητας Κοζάνης. Συμμετείχε από νωρίς στο Μακεδονικό Αγώνα ως οπλίτης στα σώματα των οπλαρχηγών Λάζαρου Βαρζή, Λ. Κουτούλα και Δ. Μακρή. Στη συνέχεια συνεργάστηκε με τον οπλαρχηγό Κωνσταντίνο Ντόγρα, ηγούμενος ανδρών κατά την επιχείρηση στον Αετό Φλώρινας. Αργότερα επέστρεψε στη Σιάτιστα, όπου συγκρότησε ένοπλη ομάδα από 30 Σιατιστινούς, συμμετέχοντος και του αδελφού του Παύλου.

Κατά τον Α΄ Βαλκανικό Πόλεμο σημαντική ήταν η συμβολή του στην επανάσταση της Σιάτιστας πριν την προέλαση του Ελληνικού στρατού, αλλά και στις μετέπειτα επιχειρήσεις των Σιατιστινών προκειμένου να μην επιτρέψουν την ανακατάληψη της πόλης από τον Οθωμανικό στρατό. Επίσης συμμετείχε σε επιχειρήσεις για την κατάληψη γειτονικών χωριών με σώμα 100 ανδρών υπό τους αξιωματικούς Μακρή και Καραβίτη, που σχηματίστηκε από Σιατιστινούς και Κρητικούς εθελοντές.

## Παραπομπές


Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων
Κατηγορία:Ιστορία της Κοζάνης
Λύγκος (αποσαφήνιση)

Με την ονομασία **Λύγκος** μπορεί να αναφερόμαστε σε:

* ο Λύγκος, μυθικός βασιλιάς των Σκυθών.
* η Λύγκος (περιοχή) ή *Λυγκηστίδα*, περιοχή της Άνω Μακεδονίας.
* ο Λύγκος (όρος), βουνό της Δυτικής Μακεδονίας.
Βρέχει στη φτωχογειτονιά

Το "**Βρέχει στη φτωχογειτονιά**" είναι τραγούδι σε στίχους Τάσου Λειβαδίτη, μουσική Μίκη Θεοδωράκη και αρχική ερμηνεία του Γρηγόρη Μπιθικώτση στην ταινία του Αλέκου Αλεξανδράκη *[[Συνοικία το όνειρο]]*. Το τραγούδι, που ακουγόταν και από την ορχήστρα κατά την απεικόνιση της συνοικίας Ασύρματος στην Αθήνα,  έγινε ύμνος της φτωχολογιάς, παρά τη λογοκρισία στην ταινία από τη δεξιά.  Ερμηνεύτηκε και από τους Μαρία Φαραντούρη,  Δημήτρη Μητροπάνο, Γιώργο Νταλάρα, Γιάννη Πουλόπουλο, Γιάννη Κότσιρα και πολλούς άλλους.

Περιλαμβάνεται στο σάουντρακ της ταινίας που κυκλοφόρησε το 2006 από την δισκογραφική εταιρία Minos-EMI.

## Παραπομπές


Κατηγορία:Τραγούδια του 1960
Κατηγορία:Τραγούδια του Μίκη Θεοδωράκη
Κατηγορία:Ελληνόφωνα τραγούδια
Λύγκος (όρος)

Ο **Λύγκος** είναι βουνό της Βόρειας Πίνδου, με μέγιστο υψόμετρο 2.177 μέτρα (κορυφή Αυγό).

Βρίσκεται στη Δυτική Μακεδονία *([[Νομός Γρεβενών|Περ. ενότητα Γρεβενών]])*, κοντά στα σύνορα με την Περ. ενότητα Ιωαννίνων. Αποτελεί το φυσικό όριο μεταξύ Μακεδονίας και Ηπείρου. Εκτός από το Αυγό (υψόμ. 2177μ.), άλλες κορυφές είναι: η Πυροστιά (υψόμ. 1967μ.) κ.α. Στα νοτια του Λύγκου σχηματίζονται οι αλπικές κοιλάδες της Βάλια Κάλντα που διαχωρίζουν το βουνό από το νοτιότερο Ζυγό ή Μαυροβούνι. Η βόρεια πλαγιά του Λύγκου αποτελεί ένα ιδιαίτερο δάσος από μαύρη πεύκη. Εκεί βρίσκονται οι πηγές του Ασπροπόταμου, παραπόταμου του Βενέτικου, ο οποίος χύνεται στον Αλιάκμονα. Ο χείμαρρος Ασπροπόταμος διαχωρίζει το βουνό από τη βορειότερη Βασιλίτσα.

## Παραπομπές


Κατηγορία:Βουνά των Γρεβενών
Κατηγορία:Βουνά των Ιωαννίνων
Κατηγορία:Πίνδος
Κατηγορία:Δήμος Γρεβενών
Κατηγορία:Δήμος Ζαγορίου
Κατηγορία:Δήμος Μετσόβου